als_Latn dik_Latn sag_Latn
Bajern marshon drejt titullit
Pas fitores ndaj Hannover, Bajern është 11 pikë larg ndjekësit Wolfsburg dhe pothuajse ka siguruar vendin e parë. Tani gara në Bundesligë zhvillohet për një vend në Champions.
Politiko
E Shtunë, 7 Mars 2015 | 19:16
0 Komente.
Jemi ende në mars, por Bajerni i Mynihut duket se ka siguruar që tani titullin kampion. Skuadra e Pep Guardiolës fitoi dhe në javën e 24-tërt të Bundesligës duke mundur në transfertë Hanoverin 3-1, në një 90 minutësh ku vendasit për vetëm 3 minuta menduan se mund të arrinin një fitore ndaj kampionëve në fuqi, pas golit të Kiyotakes.
Por Xabi Alonso barazoi menjëherë për Bajernin, që vonoi disi golin e dytë, i cili erdhi në pjesën e dytë me Muller nga pika e bardhë.
Muller ishte ai që mbylli përfundimisht dhe llogaritë duke shënuar dhe golin e 1-3 me Bajernin që shkon tashmë në +11 nga ndjekësi më i afërt, pasi Wolfsburg provoi forcën e Augsburgut në shtëpi, që vazhdon të “ëndërrojë” Europën. Bavarezët e vegjël fituan falë një goli të Kohr, që i largoi dhe vuajtjen Wernerit, i cili gaboi fillimisht nga pika e bardhë.
als_Latn als_Latn slv_Latn als_Latn als_Latn als_Latn als_Latn als_Latn